מנגואה (Managua) היא עיר הבירה של ניקרגואה, והעיר השנייה בגודלה במרכז אמריקה.
נכון לשנת 2004 בעיר גרים 1,617,096 תושבים. רוב תושבי העיר דוברים ספרדית. בעיר ישנן קהילות של ארמנים, סורים, פלסטינים ומארצות נוספות במזרח התיכון. כמו כן בעיר ישנם תושבים רבים יוצאי אסיה (בעיקר מיפן ומסין) אשר מעורבים בכלכלת העיר.
העיר ממוקמת על החוף של אגם מנגואה, והיא הפכה לעיר הבירה של ניקרגואה בשנת 1855. קודם לכן נאבקו על מעמד עיר הבירה האליטות של הערים גרנדה ולאון, ומנגואה המצויה בערך באמצע הדרך בין השתיים נבחרה כפשרה.
מקום נחמד להעביר בו את השהיה במנגואה. נמצא במרחק הליכה ממרכזי ההתעניינות בעיר. הגעה: לכו דרומה מ Metro Centro עד הצומת הקרוב ברחוב מסאיה, מיד לאחר Hosteling International. כאן פנו מזרחה עד הצומת של El Chaman ומכאן 75מ' דרומה.
כ 30 ק"מ ממנגואה ממוקמת השמורה המעניינת הזו. במהלך הטיול בדרכי הפארק תוכלו לראות קופי שאגן וקוף לבן-פנים. כמו כן, באזור מינים רבים של ציפורים. שלושה מסלולים עוברים בשמורה: מסלול בן 6 שעות המגיע עד פסגת ההר. מכאן תוכלו לראות נוף מרהיב של כפרי האזור ואף את מנגואה עצמה. שני מסלולים לשני המפלים Chocoyero ו El Brujo. המסלול לאל ברוחו מעט יותר קשה, אך שניהם קלים יחסית. השמורה פתוחה כל היום. בכניסה תוכלו להעזר בפקחים ואף לשכור מדריך. כמו כן ניתן לישון בקמפינג בשמורה תמורת 5$ לאוהל. ממנגואה קחו אוטובוס לכפר Ticuantepe. משם קחו מיקרובוס סגול אל הקהילה Los Rios אשר קרובה לפארק. מכאן צפויה דרך של 3 ק"מ עד הכניסה, בהליכה או במונית-אופנוע במחיר 80$C.
הספורט העיקרי בניקרגואה הוא בייסבול ונבחרתה היא בין הטובות בעולם. לכן רוב המשחקים הנערכים כאן הם בייסבול בין מדינות או בין קבוצות מקומיות. לעיתים נערכים כאן גם משחקי כדורגל ואירועים דתיים. איצטדיון זה נבנה ב 1948, הוא הגדול בניקרגואה ומכיל כיום 30,100 מקומות. המשחקים מתחילים לרוב ב 6 בערב ויש להגיע כחצי שעה לפני כן ע"מ לקנות כרטיסים בקופות.